ΜΕΤΑΒΑΤΙΚΑ ΡΗΜΑΤΑ-ΜΟΝΟΠΤΩΤΑ-ΔΙΠΤΩΤΑ

Τα ενεργητικά μεταβατικά ρήματα χωρίζονται σε δύο κατηγορίες: τα **μονόπτωτα** και τα **δίπτωτα**.

**Μονόπτωτα** ρήματα λέγονται αυτά που δέχονται:

α) ένα αντικείμενο σε μια μόνο πτώση ή

β) πολλά αντικείμενα τα οποία είναι ίδιας ποιότητας και βρίσκονται όλα στην ίδια πτώση.

* **α)** Σὺ τίμα **τὸν πατέρα**

> **ένα** αντικείμενο σε αιτιατική

* **β)** Σὺ τίμα **τὸν πατέρα** καὶ **τὴν μητέρα**.

> **δύο** αντικείμενα, ίδιας ποιότητας, σε αιτιατική

**Δίπτωτα** ρήματα λέγονται αυτά που δέχονται δύο αντικείμενα:

α) σε διαφορετική πτώση το καθένα ή

β) στην ίδια πτώση, αλλά διαφορετικής ποιότητας (π.χ. το ένα δηλώνει πράγμα, το άλλο πρόσωπο)

* **α)** Ὑπισχνεῖτο πέντε **μνᾶς** **ἑκάστῳ**

(Υποσχόταν πέντε μνες στον καθένα)

> δύο αντικείμενα το ένα σε **αιτιατική** το άλλο σε **δοτική**

* **β)** Ἐδίδασκον **τοὺς παῖδας** **τοὺς τρόπους** τῶν Ἀθηναίων

(= Δίδασκαν στα παιδιά τις συνήθειες των Αθηναίων)

> δύο αντικείμενα, σε **αιτιατική**, **αιτιατική**, διαφορετικής ποιότητας (π.χ. το ένα δηλώνει πράγμα, το άλλο πρόσωπο)

Στην περίπτωση αυτή:

Γεν.+ δοτ. : άμεσο είναι το Α της γενικής και έμμεσο της δοτικής

Γεν. +αιτ.: άμεσο είναι το Α της αιτιατικής και έμμεσο της γενικής

Δοτ. +αιτ.: άμεσο είναι το Α της αιτιατικής και έμμεσο της δοτικής

 Αιτ(προς.) +αιτ.(πράγ).: άμεσο είναι το Α της αιτιατικής προσώπου και έμμεσο της αιτιατικής πράγματος

|  |
| --- |
| **Συγκεντρωτικός πίνακας** |
| Μονόπτωτα: αντικείμενο σε: | **Γενική ήδοτική ήαιτιατική** | Δίπτωτα: αντικείμε-νο σε: | **γενική+αιτιατικήδοτική+αιτιατικήγενική + δοτική****Αιτιατική(προσ)+αιτιατική(πράγμ.)** |

**ΑΣΚΗΣΗ:Να βρεις τα άμεσα και τα έμμεσα αντικείμενα**

**Οδηγίες**:
Βρες πρώτα το ρήμα. Στη συνέχεια βρες το υποκείμενο. Μετά βρες τα αντικείμενα και πρόσεξε σε ποια πτώση βρίσκονται. Στη συνέχεια δες μήπως κάποιο από αυτά είναι πρόσωπο. Χαρακτήρισε τα αντικείμενα ως άμεσο ή έμμεσο(ΤΟ ΑΜΕΣΟ ΚΙΤΡΙΝΟ, ΤΟ ΕΜΜΕΣΟ ΚΟΚΚΙΝΟ)ΓΡΑΨΕ ΔΙΠΛΑ ΣΤΟ ΚΑΘΕ ΑΝΤΙΚ. ΤΗΝ ΠΤΩΣΗ ΤΟΥ.

**Ἀθηναῖοι(Υ) ἐδίδασκον(Ρ) τοὺς παῖδας(αιτ) μουσικήν(αιτ.).** (Οι Αθηναίοι δίδασκαν στα παιδιά μουσική.)

**Πελοπίδας ἐγέμισε τὴν ναῦν ξύλων.** (Ο Πελοπίδας γέμισε το πλοίο με ξύλα.)

**Ἐγὼ εἴρηκα ὑμῖν τὴν ἀλήθειαν**. (Εγώ σας είπα την αλήθεια.)

**Ὑμεῖς κατηγορεῖτε ταῦτα ἡμῶν.** (Εσείς κατηγορείτε γι' αυτά εμάς.)

**Ἐρωτᾶ Ἀριστείδης τὸν Σωκράτην τοῦτο.** (Ρωτάει ο Αριστείδης τον Σωκράτη τούτο.)

**Ἡμεῖς παρέχομεν σῖτον αὐτοῖς.** (Εμείς δίνουμε τροφή σ’ αυτούς.)

**Σὺ μάθε ταῦτα μου.** (Εσύ μάθε αυτά σε μένα.)

**Περικλῆς ἔδωσεν πέντε δραχμὰς τῷ Κλεάρχῳ.** (Ο Περικλής έδωσε πέντε δραχμές στον Κλέαρχο.)

**Ἅπασι τοῖς ξένοις ἀσφαλῇ τὴν πόλιν πάρεχε.** (Για όλους τους ξένους κάνε ασφαλή την πόλη.)

**Μεταδίδωμι τῷ βουλωμένῳ τοῦ ἐν τῇ ἐμῇ ψυχῇ πλούτου**. (Μεταδίδω σ' όποιον θέλει τον πλούτο της ψυχής μου.)